गौपुर,डिसेम्बर 31: सनितपुर जिल्लानि सिङाव थानाय बराय साहा बागान ओनसोलनिफ्राय हेलेम पुलिसआ ओनसोलनि सुबुंफोरनि मददजों सासे सनदेह’ गोनां बांग्लादेसनिफ्राय भारत आव आयेन बेरेखायै बारबोनाय सुबुंखौ हमनो हायो।
 खौरां मोन्नाय बादिब्ला हमजानाय बिथांखौ बांग्लादेस हादोरनि गपालगन्ज जिल्लायाव थानाय सिंगा ओनसोलनि थागिरि बिरेन मन्दलनि फिसाज्ला 23 बोसोर बैसोनि पिटु मन्दल होन्ना सिनायथि मोन्नाय जायो।
 पुलिसनि सोंनाय फिन्नायाव बिथांआ मिथिहोयोदि, से बोसोरसो सिगां बांग्लादेस आरो भारतनि गेजेराव थानाय हादोरनांआरि सिमाखौ बारबोनानै भारत हादोरनि सिङाव थानाय कलकातायाव मोनफैयो, आरो थाम दानसो सिगां आसामाव फैनानै फालांगि खालामनायजों लोब्बा दंमोन होन्ना मिथिनो मोनो। 